CELEX: 22014A0920(01)
Language: sk
Date: 2014-06-27 00:00:00
Title: ZÁVEREČNÝ AKT medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o Dohodu o pridružení

20.9.2014   
            
            
               SK
            
            
               Úradný vestník Európskej únie
            
            
               L 278/4
            
         ZÁVEREČNÝ AKT
   medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej, pokiaľ ide o Dohodu o pridružení
   Zástupcovia:
   BELGICKÉHO KRÁĽOVSTVA,
   BULHARSKEJ REPUBLIKY,
   ČESKEJ REPUBLIKY,
   DÁNSKEHO KRÁĽOVSTVA,
   SPOLKOVEJ REPUBLIKY NEMECKO,
   ESTÓNSKEJ REPUBLIKY,
   ÍRSKA,
   HELÉNSKEJ REPUBLIKY,
   ŠPANIELSKEHO KRÁĽOVSTVA,
   FRANCÚZSKEJ REPUBLIKY,
   CHORVÁTSKEJ REPUBLIKY,
   TALIANSKEJ REPUBLIKY,
   CYPERSKEJ REPUBLIKY,
   LOTYŠSKEJ REPUBLIKY,
   LITOVSKEJ REPUBLIKY,
   LUXEMBURSKÉHO VEĽKOVOJVODSTVA,
   MAĎARSKA,
   MALTSKEJ REPUBLIKY,
   HOLANDSKÉHO KRÁĽOVSTVA,
   RAKÚSKEJ REPUBLIKY,
   POĽSKEJ REPUBLIKY,
   PORTUGALSKEJ REPUBLIKY,
   RUMUNSKA,
   SLOVINSKEJ REPUBLIKY,
   SLOVENSKEJ REPUBLIKY,
   FÍNSKEJ REPUBLIKY,
   ŠVÉDSKEHO KRÁĽOVSTVA,
   SPOJENÉHO KRÁĽOVSTVA VEĽKEJ BRITÁNIE A SEVERNÉHO ÍRSKA,
   EURÓPSKEJ ÚNIE,
   EURÓPSKEHO SPOLOČENSTVA PRE ATÓMOVÚ ENERGIU
   na jednej strane a
   UKRAJINY
   na strane druhej,
   (ďalej spoločne len „signatári“),
   sa stretli dvadsiateho siedmeho júna roku dvetisíc štrnásť v Bruseli,
   s cieľom podpísať tie časti Dohody o pridružení medzi Európskou úniou a Európskym spoločenstvom pre atómovú energiu a ich členskými štátmi na jednej strane a Ukrajinou na strane druhej (ďalej len „dohoda“), ktoré neboli podpísané 21. marca 2014,
   pripomínajú, že na samite, ktorý sa konal v Bruseli 21. marca 2014, podpísali znenie nasledujúcich politických ustanovení dohody:
   
               1.
            
            
               Preambula
            
         
               2.
            
            
               Článok 1
            
         
               3.
            
            
               Hlavy I, II a VII
            
         Signatári pristúpili k podpisu týchto ustanovení dohody:
   
               —
            
            
               hlavy III, IV, V a VI a súvisiacich príloh a protokolov
            
         a potvrdzujú, že dohoda predstavuje jediný nástroj.
   Signatári súhlasia, že na príslušné časti dohody podľa tohto záverečného aktu je uplatniteľný článok 486 ods. 4 dohody týkajúci sa predbežného vykonávania.
   Signatári sa dohodli, že dohoda sa uplatňuje na celé územie Ukrajiny uznané medzinárodným právom a zaväzujú sa uskutočniť konzultácie s cieľom určiť účinky dohody s ohľadom na nezákonne pripojené územia Krymskej autonómnej republiky a mesta Sevastopol,, ktoré ukrajinská vláda v súčasnosti skutočne nekontroluje.
   
      V Bruseli dvadsiateho siedmeho júna dvetisícštrnásť.